****

**ΠροΘεΣυ** (Σχολικό Σύστημα **Π**ροώθησης **Θ**ετικής **Σ**υμπεριφοράς)

Αγαπητοί γονείς & κηδεμόνες

Το σχολείο μας σε συνεργασία με το Α.Π.Θ. & την Περ/κή Δ/νση Α/θμιας & Β/θμιας Εκπ/σης Κ. Μακεδονίας συμμετέχει στο Ευρωπαϊκό Πρόγραμμα Erasmus+ KA3, **ΠροΘεΣυ** (Σχολικό Σύστημα **Προ**ώθησης **Θε**τικής **Συ**μπεριφοράς). Είναι ένα Τριετές έργο (2019-2022) στο οποίο συμμετέχουν δημοτικά σχολεία από 4 χώρες (Κύπρος, Φινλανδία, Ελλάδα, Ρουμανία).

Το ΠροΘεΣυ είναι ένα εκπαιδευτικό **πλαίσιο διαχείρισης μαθητικής συμπεριφοράς** με έμφαση:

* στη **διδασκαλία** και **διατήρηση** **κοινωνικών συμπεριφορών** που ακολουθούν τις σχολικές **αξίες**, και
* στην υιοθέτηση **κοινού σχεδίου δράσης** για τη διαχείριση προβλημάτων συμπεριφοράς.

**Τα οφέλη σχολικής κοινότητας από τη συμμετοχή στο πρόγραμμα:**

* Συμπεριληπτική εκπαίδευση και αναδιοργάνωση του σχολικού περιβάλλοντος
* Το Σχολείο γίνεται το περιβάλλον για την πρόληψη σοβαρών προβλημάτων υιοθετώντας και εφαρμόζοντας τεκμηριωμένες πρακτικές
* Καλλιέργεια θετικού και ευχάριστου σχολικού κλίματος
* Ικανοποίηση εκπαιδευτικών από το αποτέλεσμα της δράσης και στήριξη στη διαχείριση τάξης
* Βελτίωση μαθησιακών αποτελεσμάτων
* Χαρούμενοι μαθητές
* Πρόσβαση σε εκπαιδευτικό υλικό
* Γνωριμία με τα εκπαιδευτικά συστήματα της Κύπρου, Ρουμανίας και Φιλανδίας